钦定古今图书集成/明伦汇编/官常典/第006卷 > 马融忠经 > 《守宰章第五》
## 钦定古今图书集成/明伦汇编/官常典/第006卷 > 马融忠经 > 《守宰章第五》

“在官惟明，莅事惟平，立身惟清。清则无欲，平则不曲，
明能正俗，三者备矣，然后可以理人。君子尽其忠能，
以行其政令，而不理者，未之闻也。夫人莫不欲安，君子顺而安之；莫不欲富，君子教而富之。笃之以仁义，
以固其心，导之以礼乐，以和其气，宣君德以弘大其
化，明国法以至于无刑。”视君之人如观乎子，则人爱
之如爱其亲，盖守宰之忠也。《诗》云：“岂弟君子，民之父
母。”